_:ne72b6aa4b60b4fef93429a09c0c4cc9cxb0
<http://schema.org/articleBody>
"\nप्रधानमंत्री किसान संपदा योजना के तहत खाद्य प्रसंस्करण उद्योग मंत्रालय (MoFPI) की 32 परियोजनाओं को मंजूरी दी गई थी। मंगलवार देश भर में कृषि-प्रसंस्करण समूहों के लिए बुनियादी ढांचे के निर्माण की योजना के तहत अनुमोदित प्रस्तावों की राज्य-वार विवरण सूची जारी कर दी गयी।\n\n\n\nदरअसल, किसान संपदा योजना के तहत तैयार परियोजनाएं लगभग 17 राज्यों में फैली हुई हैं, जिसमें लगभग 406 करोड़ रुपयों के निवेश का लाभ उठाया गया है। इन परियोजनाओं में विशेष रूप से ग्रामीण क्षेत्रों में प्रत्यक्ष और अप्रत्यक्ष रोजगार के सृजन की परिकल्पना की गई है। ऐसी उम्मीद जताई गयी है कि इस योजना के जरिए देशभर में 5,30,500 नए रोजगार के अवसर उत्पन्न होंगे।\n\n\n\n  Koo App  State-wise details of proposals approved under the Scheme for Creation of Infrastructure for Agro-Processing Clusters of Pradhan Mantri Kisan Sampada Yojana (PMKSY).\nFor details: https://mofpi.nic.in/announcements/state-wise-details-proposals-approved-under-scheme-creation-infrastructure-agro-2   View attached image   - Ministry of Food Processing Industries, GOI (@MOFPI_GOI) 2 Nov 2021     \n\n\n\nबता दें कि साल 2016 में MoFPI ने कृषि-समुद्री प्रसंस्करण और कृषि-प्रसंस्करण समूहों या संपदा के विकास के लिए एकछत्र योजना शुरू की। तब इस योजना को (SAMPADA) नाम दिया गया था। इसमें वर्ष 2016-20 की अवधि के लिए कुल ₹6,000 करोड़ रुपयों के आवंटन प्रस्ताव था, जिसके बाद यह लागू किया जाना था। साल 2017 में इसी SAMPADA योजना का नाम बदलकर प्रधान मंत्री किसान संपदा योजना (PMKSY) कर दिया गया यह एक केंद्रीय क्षेत्र की योजना है।\n"
<https://bharatsamachartv.in/pradhan-mantri-kisan-sampada-yojna-62-agencies-will-prepare-agro-processing-clusters-for-infrastructure-union-ministry-issued-state-wise-list/>